JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Jordaania tühistas osa rahulepingust
Iisrael ründas jõuliselt Hamasi baase
Suursaatkondade kolimised edenevad aeglaselt
Jordaania ja Iisrael sõlmisid rahulepingu 1994. a.
Üheks tingimuseks oli, et Iisrael võis liisida 25 aastaks
Jordani jõe orus asuvaid Jordaaniale kuuluvaid põllumaid.
Leping pidi automaatselt pikenema,
kuid eelmisel pühapäeval, 21.10, teatas Jordaania kuningas äkitselt,
et lepingut ei pikendata
ning Naharayimis ja Zofaris, sellest lõuna pool,
Yarmuki ja Jordani jõgede vahel asuvad maad
taasühendatakse kuningriigiga.
Teade tuli Iisraelile üllatusena,
nagu ka neil aladel 25 aastat elanud farmereile,
kes peaksid loobuma nii viljakaks haritud maadest kui kodudest.
Kuningas Abdullah II teade tähendab samas,
et Jordaania taganeb ühepoolselt osast 1994. a sõlmitud rahulepingust
ja rikub samas mainitud maadega seotud tingimust,
mille järgi lepingust võib loobuda aasta enne selle lõppemist,
kuid hiljemgi säilib läbirääkimisõigus selle pikendamiseks.
Ühepoolne otsus johtub Jordaanias juba pikalt kestnud meeleavaldustest
ja nõuetest tühistada isegi kogu rahuleping Iisraeliga.
Protestid algasid sellest,
kui Iisrael lubas nii juutidel kui kristlastel külastada Templimäge,
mida moslemid peavad vaid islami pühapaigaks.
Samas tuleb meeles pidada,
et Jordaanias elab erinevais põgenikelaagreis kokku
ca 2,2 mln UNRWA ülalpeetavat nn palestiina põgenikku.
ÜRO Peaassamblee tegi taas otsuse, millega eiras oma põhikirja reegleid.
Tegemist oli nn G77 ehk arenevate maade blokiga,
mille eesistujaks valiti Palestiina.
ÜRO reeglite järgi
võivad vaid ametlikud liikmesriigid olla ÜRO allorganite eesistujad.
Palestiina pole ametlik, ÜRO Julgeolekunõukogu aktsepteeritud riik,
vaid ainult vaatlejariik, kel pole peaassambleel ka hääleõigust,
kuigi ta võib seal sõna võtta.
Eesistumine algab 2019. a algul ja kestab aasta.
Otsus võeti vastu 146 poolt- ja 3 vastuhäälega
ning 15 riiki jättis hääletamata.
Vastu hääletasid USA, Austraalia ja Iisrael.
USA esindaja teatel on ÜRO andnud sellega selge sõnumi palestiinlastele,
nii et nood võivad kujutleda,
et saavad omale riigi Iisraeliga läbi rääkimata,
sest antud eesistumine annab Palestiinale õigusi,
mida võib ÜRO reeglite järgi anda vaid iseiseisvatele riikidele.
Eelmise nädala kolmapäeval, 17.10, tulistati Gazast Iisraeli kaks raketti.
Üks neist tabas eluhoonet ja hävitas selle täielikult.
Imekombel jäi hoones olnud ema oma kahe lapsega ellu,
kuigi maja oli neile kaela varisenud.
Tegu oli Tornado-Grad-rakettide arenenumate versioonidega,
mis ulatuksid isegi Tel Avivi. Iisraeli armees imestatakse nüüd,
kust Hamas nii kaasaegseid rakette sai.
Teine imestusväärt seik oli see,
et Iron Dome'i raketitõrjesüsteem ei reageerinud rakettidele.
Üks neist tabas Beersheba linna,
teine, Tel Avivile suunatud rakett, kukkus merre,
kui Gush Dani kohal kursilt kõrvale kaldus.
Seda tüüpi Grad-rakettidel on ca 70-80-kilosed lõhkepead,
nii et tabamise korral korraldavad nad paraja hävingu.
Rakettide tööraadius on ca 60 km.
Rakette on smugeldatud Siinai kaudu Gazasse
ja nad pärinevad Iraanist.
Hamas ega ükski teine palestiinlaste rühmitus
ei suuda valmistada nii arenenud juhtimissüsteeme,
kui nois rakettides kasutati.
Iisrael süüdistas avalikult Hamasi raketirünnakuis
ja teatas samas, et plaanib Gazas suurt sõjalist rünnakut.
Selle eelmaitsena pommitasid Iisraeli Õhujõud Gazas
rohkem kui 20 objekti - armeelaagreid, relvaladusid,
lõhkeainetehaseid ja lisaks veel üht poolikut Iisraeli suunatud tunnelit.
Iisraeli armee luureteenistuse teatel
on vaid Hamasil ja palestiinlaste Islamidžihaadil selliseid Grad-rakette.
Sellest hoolimata eitasid nii Hamas kui Islamidžihaad osalust
Beershebasse ja Tel Avivi suunatud rakettide tulistamises.
Iisrael peab siiski põhjendatult Hamasi vastutavaks
kogu Gazast lähtuva sõjategevuse eest.
Hamasi väitel püüab Iisrael niiviisi torpedeerida
Egiptuse alustatud rahukõnelusi Iisraeli ja palestiinlaste vahel.
Mahmoud Abbasi ametlik esindaja usu- ja islamiasjades
Mahmoud al-Habbash kuulutas palestiinlaste telesaates,
et Jeruusalemmast saab "näitelava meie ja kolonialistliku Iisraeli vahel."
"Jeruusalemma al-Aqsa mošeest
saab nii keskus kui lähtekoht ajaloolisele võitlusele
islami ja saatanlikku kultuuri esindava Iisraeli vahel."
Sheik al-Habbash rõhutas eriliselt,
et ususõda on tegelikult juba alanud
okupandi ja selle agressiivse käitumise vastu
ning selle lõpptulemus olevat samuti juba ette selge.
Austraalia peaministri Scott Morrisoni teatel kaalub riik
saatkonna kolimist Tel Avivist Jeruusalemma.
Samas ütles ta, et ka Iraani ja P5+1 vahel sõlmitud tuumaleping
võetakse uuesti kaalumisele.
Samuti ütles Morrison,
et kohtas juba ette jõulist vastuseisu eri islamirühmituste ja riikide poolt,
kui Austraalia peaks oma kavatsuse saatkonna suhtes ellu viima.
Ka Palestiina omavalitsus mõistis Morrisoni kõne hukka
ja Indoneesia, üks Austraalia suuremaid kaubanduspartnereid
teatas suhete ohtu sattumisest, kui saatkond ära kolitakse.
Indoneesia on rahvaarvult maailma suurim moslemiriik.
Peaminister Morrison on taustalt ärkamiskristlane,
kuid tema sõnul pole sellel saatkonna kolimisega mingit pistmist,
vaid küsimus on lihtsalt praktilistes korraldustes
ja nende toimivuses.
Austraalia ei kavatse ka olla vastu või pooldada kahe riigi lahendust
ega asu Jeruusalemma küsimuses kummagi poolele,
vaid jätab need asjad kahe riigi enda lahendada.
Iisraeli peaminister Netanyahu tänas Austraalia kolleegi
avatud ja asjaliku suhtumise eest neisse raskeisse küsimustesse.
Möödunud kevadel
kolis USA oma suursaatkonna ametlikult Tel Avivist Jeruusalemma,
kuid teiste riikide sellesuunaline liikumine on olnud üsna aeglane.
Lisaks USA-le on saatkonna ametlikult Jeruusalemma kolinud
vaid Guatemala. Samal ajal sama käigu teinud Paraguay
kolis saatkonna palestiinlaste survel hiljem tagasi Tel Avivi.
Slovakkia teatas juulis,
et alustatakse protseduure saatkonna Jeruusalemma kolimiseks.
Tšehhi Vabariik teatas,
et avab esmalt konsulaadi ja hiljem ehk ka saatkonna.
Konsulaadid on Jeruusalemmas 13 riigil,
kuid saatkonnad asuvad neil endiselt Tel Avivis,
nagu ka 86 teise riigi ja Euroopa Liidu omad.
Sellised olid tänased uudised.
Paluge praegu eriliselt rahu Jeruusalemmale ja Iisraelile!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee